ABHINAV
శరీర రంగును బట్టి చిన్న చూపు
కొలంబో: శ్రీలంకతో జరుగుతున్న టెస్టు సిరీస్‌లో స్టాండ్‌ బై ఓపెనర్‌గా ఉన్న అభినవ్‌ ముకుంద్‌ సోషల్‌ మీడియాలో పెట్టిన ఒక పోస్ట్‌ వైరల్‌గా మారింది.వర్ణ వివక్షపై స్పందించాడు. తన శరీర రంగును బట్టి చిన్నచూపు చూడటంపై అసహనం వ్యక్తం చేశాడు. జ్వరం కారణంగా గాలె టెస్టుకు కెఎల్‌ రాహుల్‌ దూరమవడంతో అతని స్థానంలో ఓపెనర్‌గా బరిలోకి దిగిన అభినవ్‌ ముకుంద్‌ అర్థ శతకంతో సత్తాచాటాడు. అయితే కొలంబో టెస్టుకి రాహుల్‌ ఫిట్‌నెస్‌ సాధించడంతో మళ్లీ రిజర్వ్‌ బెంచ్‌కే ముకుంద్‌ పరిమితమయ్యాడు. అయితే తాజాగా హోటల్‌లో భారత క్రికెటర్లతో సరదాగా తీసుకున్న ఫోటోలను అభినవ్‌ ముకుంద్‌ సోషల్‌ మీడియాలో పోస్ట్‌ చేశాడు.
దీంతో కొంత మంది అభినవ్‌ ముకుంద్‌ కలర్‌ గురించి అభ్యంతరకర రీతిలో కామెంట్లు పెట్టారు. ఈకామెంట్లపై అభినవ్‌ ముకుంద్‌ తాజాగా ఆవేదన వ్యక్తం చేశాడు. పదేళ్ల వయసు నుంచి నేనుక్రికెట్‌ ఆడుతున్నాను. కెరీర్‌ లో ఒక్కోమెట్టు ఎక్కుతూ ప్రస్తుతం ఈ స్థాయికి చేరుకున్నాను. భారత్‌ తరుపున ఆడ టాన్ని నేను గొప్ప గౌరవంగా భావిస్తున్నా. ఈ పోస్టింగ్‌ నేను ఏదో జాలి కోసమే లేదా అందర్ని ఆకర్షించడం కోసమే పెట్టడం లేదు. కొంతమంది ఆలోచన తీరు మారాలనే ఉద్దేశ్యంతో పెడుతున్నాను. 15ఏళ్లవ యసు నుంచి క్రికెట్‌ కోసం అనేక ప్రాంతాలలో నేను పర్యటించాను. కానీ ఇక్కడ నాకు అర్థం కాని విషయం ఎంటంటే, అందరూ నా చర్మ రంగుపై అభ్యంతరంగా చూస్తు న్నారు.
తన శరీర రంగును వింతగా చూడటం తనకు ఇప్పటికీ మిస్టరీగానే ఉందని ముకుంద్‌ అన్నాడు.క్రికెట్‌ గురించి కనీస అవగాహన ఉన్నవాళ్లు ఎవరైనా నేను ఇలా ఎం దుకు ఉన్నానో అర్థం చేసుకుంటారు. నేను పగ లంతా ఎండలో క్రికెట్‌ ఆడుతుంటాను.అదీగాక వేడిప్రాంతమైన చెన్నైనుంచి వచ్చాను. కాబట్టే నా చర్మరంగు ఇలా ఉంది.నెలల తరబడి ప్రాక్టీస్‌ చేస్తూ, ఆడుతూ గడిపినా, తాను నల్లబడుతు న్నానన్న చింత తనకులేదని, దేశానికి కావాల్సిం దేముందని అందులో అభినవ్‌ ముకుంద్‌ అభిప్రా యపడ్డాడు.ఇదేదో నాకోసం చెప్పడంలేదు, దేశం లో చాలామంది ఇలానే కలర్‌ గురించి వివక్షకి గుర వతున్నారు.తెల్లగా ఉంటేనే అందంగా ఉన్న ట్లు కాదు అని సుదీర్ఘంగా తన ఆవేదనని రాసుకొ చ్చాడు. ఎవరి శరీర రంగును వాళ్లు ప్రేమించండి అంటూ తన సందేశాన్ని అభినవ్‌ ముగించాడు.